Tesztelték a világ legnagyobb kétéltû repülõjét Kínában
Sikeresen tesztelték a világ legnagyobb kétéltû repülõgépét Kínában - jelentette a Hszinhua kínai állami hírügynökség. Az AG600 típusú repülõgép 37 méter hosszú, szárnyfesztávolsága 38,8 méter.
A kínai állami média vasárnap élõben közvetítette a nyolc év fejlesztés után elõször az egekbe magasodó kétéltû repülõt kísérleti repülését. A kétéltû a dél-kínai Kanton tartomány Csuhaj repülõterérõl szállt fel, majd egy óra repülés után vissza is tért.

Az AG600-at elsõsorban tengeri mentõmûveletekhez és erdõtüzek oltásához tervezték - közölte a kínai média.

A dpa német hírügynökség szerint a kétéltût vélhetõen a Dél-kínai-tengeren is bevetik majd, ahol Hszi Csin-ping elnöksége alatt Kína folyamatosan terjeszkedik. A 2012-ben hatalomra került kínai államfõ hatalmas kampányt indított a hadsereg fejlesztésére.

A dpa összefüggést lát az AG600-as debütálása és aközött, hogy Kína mennyi pénzt és energiát fektet katonai erejének növelésébe. A Kínai Népi Felszabadító Hadsereg a világ legnagyobb hadereje, mintegy 2 millió aktív szolgálatot teljesítõ katonával. Ugyanakkor a technológia terén le van maradva az Egyesült Államokhoz, s egyes megfigyelõk szerint a szomszédos Oroszországéhoz képest is.
Kína közlekedés